
» ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 286 (1) 


Τροποποίηση και συμπλήρωση του Π.Δ. 396/1986 «Οργανισμός της 
Εθνικής Υπηρεσίας Πληροφοριών (ΕΥΠ)» (Α' 178), όπως τούτο 
τροποποιήθηκε και συμπληρώθηκε με το Π.Δ. 279/1987 (Α’ 142) 
και 541/1989 (Α'227). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

, Έχοντας υπόψη: 

1. Τις διατάξεις του άρθρου 4 παρ. 1 περ. α, δ και στ του Ν. 1645/ 
1986 «Εθνική Υπηρεσία Πληροφοριών» (Α' 132). 

2. Την με αριθ. 362/1991 γνωμοδότηση του Συμβουλίου της Επι¬ 
κράτειας με πρόταση του Πρωθυπουργού, αποφασίζουμε: 

Άρθρο 1 

Η παρ. 1 του άρθρου 5 του Π.Δ. 396/1986, όπως αυτή τροποποιή¬ 
θηκε με την παρ. 1 του άρθρου 4 του Π.Δ. 279/1987, αντικαθίσταται 
ως εξής: 

«1. Των Υπηρεσιών της ΕΥΠ προϊατανται: 

Των Διευθύνσεων: Οι Προϊστάμενοι Διεύθυνσης 
Των Τμημάτων: Οι Προϊστάμενοι Τμήματος 
Των Περιφερειακών Μονάδων: Οι διοικητές Μονάδων 
Των Γραφείων και Γραμματειών: Οι προϊστάμενοι Γραφείου και 
Γραμματείας αντιστοίχως. 

Για την εφαρμογή των κειμένων διατάξεων και του πρόντος οι Διοι¬ 
κητές Μονάδων εξομοιώνονται με προϊσταμένους Διευθύνσεων ή Προϊ¬ 
σταμένους Τμημάτων ανάλογα με τη διαβάθμιση των Μονάδων αυτών 
σύμφωνα με τον εκάστοτε ισχύοντα εσωτερικό οργανισμό και τον σχε¬ 
τικό πίνακα σύνθεσης και κατανομής του προσωπικού του άρθρου 4 
παρ. 2 εδαφ. β' του Ν. 1645/1986 και οι προϊστάμενοι Γραμματειών 
με προϊσταμένους Αυτοτελών Γραφείων». 

Άρθρο 2 

Όπου στο Π.Δ. 396/1986,'όπως τροποποιήθηκε με το Π.Δ. 279/ 
1987, αναφέρεται προϊστάμενος περιφερειακής Μονάδας, νοείται ο διοι¬ 


κητής Περιφερειακής Μονάδας και όπου αναφέρεται αναπληρωτής 
προϊστάμενος Περιφερειακής Μονάδας νοείται ογ υποδιοικητής Περιφε¬ 
ρειακής Μονάδας. 

Άρθρο 3 

Η παράγραφος 1 του άρθρου 39 του Π.Δ. 396/1986 αντικαθίστα¬ 
ται ως εξής: 

«1. Στην ΕΥΠ υπηρετούν για να καλύψουν ειδικές ανάγκες των Υπη- 
ρεσιών της: 

α. 80 Αξιωματικοί των Ενόπλων Δυνάμεων βαθμού Λοχαγού μέχρι 
Συνταγματάρχη ή αντιστοίχου των άλλων Κλάδων των Ενόπλων Δυνά¬ 
μεων. 

β. 75 Αξιωματικοί της ΕΛ. ΑΣ. βαθμού Υπαστυνόμου μέχρι Αστυ¬ 
νομικού Διευθυντή. 

γ. 10 Αξιωματικοί του Λιμενικού Σώματος βαθμού Σημαιοφόρου 
μέχρι Αντιπλοιάρχου. ■ 

δ. Ως 700 οπλίτες των Ενόπλων Δυνάμεων ή Λιμενικού'’Σώματος ή 
κατώτεροι υπάλληλοι της ΕΛ. ΑΣ για την φύλαξη των κτιρίων και εγκα¬ 
ταστάσεων της ΕΥΠ». 

Άρθρο 4 

Η ισχύς του παρόντος διατάγματος αρχίζει με τη δημοσίευση στην 
Εφημερίδα της Κυβερνήσεως. 

Στον Πρωθυπουργό αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 21 Ιουνίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

'Ο,ΓΙΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΜΗΤΣΟΤΑΚΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 287 (2) 

Πλοηγικά Δικαιώματα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 παρ. 2 εδ. α’ του άρθρου 20 παρ. 1 και 
2 και του άρθρου 35 παρ. 1 εδ. ε’ του Ν. 3142/1955 «Πειρ Πλοηγικής 
Υπηρεσίας» (Α' 43/1955). 

2. Τη διάταξη του άρθρου 184 του-Ν.Δ. 187/1973 «περί κώδικος 
Δημοσίου Ναυτικού Δικαίου (Α' 261/1973). 

3. Την υπ’ αριθ. 1775/22.4.91 γνώμη του Συμβουλίου Πλοηγικής 
Υπηρεσίας. 

4. Την υπ’ αριθ. 293/13.5.91 γνώμη του Συμβουλίου Εμπορικού 
Ναυτικού. 

5. Την υπ’ οφιθ. 353/29.5.1991 γνωμοδότηση τού Συμβουλίου 

της Επικράτειας, μετά από πρόταση του Υπουργού Εμπορικής Ναυτι¬ 
λίας, αποφασίζουμε: 

/ Άρθρο 1 

1. Τα πλοηγικά που καταβάλλουν τα πλοία περιλαμβάνουν το δικαί¬ 
ωμα να τύχουν πλοήγησης είσπλου και έκπλου και καθορίζονται, σύμ¬ 
φωνα με την κλίμακα κόρων καθαρής χωρητικότητας του άρθρου 2 του 
παρόντος, σε δραχμές, για όλες τις κατηγορίες πλοίων. 

Σε δραχμές επίσης καθορίζονται και τα λοιπά συναφή με την πλοή¬ 
γηση δικαιώματα του παρόντος. 

2. Η εξακρίβωση των κόρων καθαρής χωρητικότητας των πλοίων 
πρέπει να στηρίζεται και να προκύπτει από τα επίσημα πιστοποιητικά 
καταμέτρησής του. Η αποκλειστική αρμοδιότητα και ευθύνη για το 
έργο αυτό, ανήκει στις Λιμενικές Αρχές που είναι απο το νόμο υπεύθυνες 
για τη βεβαίωση και είσπραξη των δικαιωμάτων αυτών. 

Άρθρο 2 


1. Τα δικαιώματα πλοήγησης όλων των κατηγοριών πλοίων, εκτός 
από τα πολεμικά, ορίζονται ως εξής: 

Μέχρι 500 κ.κ.χ. 6.000 δραχμές 


501 

» 

1.000 » 

8.000 

» 

1.001 

» 

2.000 »' 

14.000 

» 

2.001 

» 

3.500 » 

23.000 

» 

3.501 

» 

5.000 »» 

32.000 

» 

5.001 

» 

7.000 » 

40.000 

» 

7.001 

» 

10.000 » 

49.000 

» 

10.001 

» 

15.000 » 

58.000 

» 

15.001 

» 

20.000 » 

68.000 

» 

Πλοία 

άνω 

των 20.000 κ.κ, 

χ. καταβάλλουν για το επι πλέον τμήμα 


της χωρητιμότητάς τους 10.000 δραχμές ανά 10.000 κ.κ.χ. 

Τμήμα της κλίμακας των 10.000 κ.κ.χ. λογίζεται για τον υπολογι¬ 
σμό των δικαιωμάτων ως πλήρης βαθμίδα. 

2. Εφόσον τα πλοηγούμενα πλοία παραβάλλουν ή πρυμνοδετούν σε 
λιμενικές εγκαταστάσεις ή ναύδετα τα πλοηγικά δικαιώματα της παρα¬ 
γράφου 1 προσαυξάνονται σε ποσοστό 10%. ι 

Άρθρο 3 

1. Εφόσον το πλοίο ενεργεί μόνον κατάπλου ή μόνον απόπλου ή παρά 
τή σχετική αίτηση του πλοιάρχου ή πράκτορα παρέχονται υπηρεσίες 
πλοήγησης μόνον κατά τον κατάπλου ή τον απόπλου καταβάλλονται τα 
μισά από τα προβλεπόμενα στο προηγούμενο άρθρο πλοηγικά δικαιώ¬ 
ματα. 

2. Πλοία που καταπλέουν σε περιοχή Πλοηγικού Σταθμού αποκλει¬ 
στικά και μόνον για λήψη διαταγών, μεταβολή πληρώματος, παροπλι¬ 
σμό, επισκευές, εφοδιασμό με καύσιμα ή προμήθεια υλικών, μυοκτονία, 
ρύθμιση πυξίδων, αποεπιβίβαση συγγενών πληρώματος ή προσωπικού 
της πλοιοκτήτρια εταιρείας και αποπλέουν χωρίς να εκτελέσουν εμπο¬ 
ρική πράξη καταβάλλουν τα πλοηγικά δικαιώματα του προηγούμενου 
άρθρου μειωμένα κατά 50%. 

3. Η ρύθμιση της παραγράφου 2 ισχύει και για τις περιπτώσεις με- 
θόρμισης πλοίων εντός της περιοχής του Πλοηγικού Σταθμού, καθώς 
και για την είσοδο και έξοδο των πλοίων από δεξαμενή μόνιμη ή πλο- 
ωτή. 

4. Ως κατάπλους κατά την έννοια της παραγράφου 2 του παρόντος 
άρθρου νοείται και η διέλευση του πλοίου υπό καθεστώς ΤΚΑΝ5ΙΤ. 

Δεν θεωρείται κατάπλους, η καταφυγή και αγκυροβολιά πλοίου στην 
περιοχή του Πλοηγικού Σταθμού, χωρίς να χρησιμοποιήσει πλοηγό, 
αποκλειστικά και μόνον λόγω δυσμενών καιρικών συνθηκών, που επι¬ 
βεβαιώνονται από το Λιμενάρχη. 

Άρθρο 4 

1. Ειδικά για περιοχές Ναυπηγείων ή οποιασδήποτε Εταιρείας που 
διαθέτει ή χρησιμοποιεί λιμενικές εγκαταστάσεις και διέπεται από ειδικό 
προνομιακό καθεστώς που προκύπτει από σύμβαση με το Ελληνικό Δη¬ 
μόσιο, στην περίπτωση που δεν πραγματοποιείται ή από το ανοικτό πέ¬ 
λαγος, απ’ ευθείας είσοδος πλοίου στη δεξαμενή ή τις εγκαταστάσεις 
αλλά γίνεται από κάποιο σημείο που βρίσκεται εντός ή εκτός της περιο¬ 
χής αυτής, για όλες τις ενεργούμενες κινήσεις, για την είσοδό του στη 
δεξαμενή ή την έξοδό του απ’ αυτή και εφόσον για τις κινήσεις αυτές 
χρησιμοποιείται Πλοηγός της οικείας Επιχείρησης με δίπλωμα Πλοιάρ¬ 
χου Ε.Ν., καταβάλλονται εφάπαξ, και μόνον για μια κίνηση πλοηγικά 
δικαιώματα οριζόμενα σε ποσοστό είκοσι τοις εκατό (20%) επί των προ- 
βλεπομένων στο άρθρο 2 του παρόντος. 


2. Για κάθε άλλη οποιασδήποτε μορφής κίνηση εντός της περιοχής 
των Ναυπηγείων ή των λιμενικών εγκαταστάσεων των Εταιρειών αυ¬ 
τών, δεν οφείλονται πλοηγικά δικαιώματα. 

3. Η συνδρομή ή όχι του προνομιακού καθεστώτος, θα ελέγχεται από 
τις αρμόδιες Λιμενικές Αρχές. 

Άρθρο 5 ο 

1. Τα πλοία που προσδένονται σε εγκαταστάσεις ξηράς καταβάλλουν 
τέλη πρόσδεσης ως εξής: 


Χωρητικότητα πλοίου 

Τέλη 

Τέλη 

σε κ.κ.χ. 

Δεσίματος 

Λυσίματος 

0 - 1.000 

2.000 

1.000 

1.001 - 5.000 

4.000 

1.500 

5.001 - 10.000 , 

6.000 

2.000 


Άνω των 10.000 κ.κ.χ. τα τέλη δεσίματος και λυσίματος προσαυξά¬ 
νονται κατά 2.000 και 1.000 δραχμές αντίστοιχα ανά 10.000 κ.κ.χ. 
Κλάσμα της κλίμακας αυτής λογίζεται ως πλήρη βαθμίδα. 


Εφόσον τα πλοία εξασφαλίζονται σε ναύδετα τα ανωτέρω τέλη διπλα¬ 
σιάζονται. 

2. Τα παραπάνω τέλη δεν καταβάλλονται εφόσον οι αντίστοιχες υπη¬ 
ρεσίες δεν προσφέρονται από το προσωπικό της Πλοηγικής Υπηρεσίας. 
Αυτό βεβαιώνεται από τον πλοηγό στην έντυπη δήλωση είσπλου - έκ¬ 
πλου του πλοιάρχου. 

Άρθρο 6 

1. Η πλοήγηση κατά διαδρομή είναι δυνατή με έγκριση του οικείου 
Λιμενάρχη. Γι’ αυτήν καταβάλλονται επί πλέον των κανονικών πλοηγι¬ 
κών δικαιωμάτων, 4 δραχμές για κάθε κόρο καθαρής χωρητικότη¬ 
τας. 

2. Εάν η πλοήγηση κατά διαδρομή υπερβαίνει τα 10 μιλιά καταβάλ¬ 
λονται για κάθε επί πλέον μίλι, 3 δραχμές κατά κόρο καθαρής χωρητι¬ 
κότητας επί πλέον εκείνων πυ καθορίζει η παράγραφος 1. 

3. Τα παραπάνω δικαιώματα πλοήγησης κατά διαδρομή δεν μπορεί 
σε καμμιά περίπτωση, να είναι λιγότερα των δέκα επτά χιλιάδων 
(17.000) δρανμών ούτε περισσότερα των πενήτα οκτώ νιλιάδων 
(58.000) δραχμών. 

4. Ο πληγός που θα πλοηγήσει πλοίο κατά διασρομή, δικαιούται τρο¬ 
φής και ενδιαίτησης πάνω σ’ αυτό. 

5. Σε περιοχές όπου δεν έχουν συσταθεί Πλοηγικοί Σταθμοί,- η πλοή¬ 
γηση μπορεί να γίνει και από προσωπικό πλησιέστερα λειτουργούντος 
Πλοηγικού Σταθμού μετά από προηγούμενη έγκριση του οικείου Λιμε- 
νάρχη ή του Υ.Ε.Ν. Στην περίπτωση αυτή καταβάλλονται υπέρ του κε¬ 
φαλαίου Πλοηγικής Υπηρεσίας τα πλοηγικά δικαιώματα του παρόντος 
Διατάγματος. 

Άρθρο 7 

1. Για απασχόληση Πλοηγού πέραν της μιας ώρας από της επιβίβα¬ 
σής του και μέχρι της αποβίβασής του από το πλοίο που πλοηγήθηκε, 
οφείλονται δικαιώματα υπερωρίας που ορίζονται σε δραχμές έξι χιλιά¬ 
δων (6.000) για κάθε ωρά ή κλάσμα αυτής. 

2. Σε απόλυτα δικαιολογημένες περιπτώσεις, που θα κρίνονται και 
βεβαιώνονται εγγράφως κάθε φορά, από τον προϊστάμενο της οικείας 
Λιμενικής Αρχής, είναι δυνατόν να μη καταλογίζονται, στο σύνολο ή 
τμήμα,, δικαιώματα υπερωρίας. 

3. Για την ακριβή ώρα του απόπλου του πλοίου πρέπει να ειδοποιεί¬ 
ται η αρμόδια Λιμενική Αρχή από τον Πλοίαρχο ή πράκτορα, δύο, του¬ 
λάχιστον, ώρες για τα πλοία που βρίσκονται μέσα στο λιμένα, δέκα δε 
ώρες προ του απόπλου για τα εκτός λιμένα. 

4. Σε περίπτωση που η έναρξη της άπαρσης ή του είσπλου καθυστε¬ 
ρεί, λόγω μη ετοιμότητας του πλοίου, πέραν της μισής ώρας από τη δη- 
λωθείσα ώρα ετοιμότητάς του για πλοήγηση, τα δικαιώματα υπερω¬ 
ρίας τριπλασιάζονται. 

Άρθρο 8 

1. Τα πλοία που διαπλέουν τον πορθμό του Ευρίπου καταβάλλουν τα 
πλοηγικά δικαιώματα του άρθρου 2 προσαυξημένη κατά προσοστό 
50%. 

2. Για την πλοήγηση πλοίων, από Μπούρτζι του Πορθμού Ευρίπου 
μέχρι Χαλκίδα ή αντίστροφα, καθώς και σε ενδιάμεσες περιοχές των ση- 

μείων αυτών, τα πλοηγικά δικαιώματα του άρθρου 2 προσαυξάνονται 
κατά ποσοστό 10%. 

' Άρθρο 9 

1. Τα δικαιώματα των άρθρων 2.3.5.7 και 8 καταβάλλονται αυξη¬ 
μένα για κάθε υποχρεωμένο σε πλοήγηση πλοίο, όπως παρακάτω: 

α) Για πλοία που μεταφέρουν εύφλεκτα, εκρηκτικά και επικίνδυνα 
φορτία γενικά, κατά ποσοστό 25% για κάθε κίνηση χωριστά (είσπλους 
- έκπλους - μεθόρμιση). 

β) Για πλοία που εισπλέουν ή αποπλέουν από την περιοχή του Πλοη¬ 
γικού Σταθμού Πειραιά που περιλαμβάνεται μεταξύ των νοητών γραμ¬ 
μών ερυθρού φανού εισόδου Κεντρικού λιμένος Πειραιώς - Νησίδας Ψυ- 
τάλλειας και Ακρωτηρίου Πετρίτης Ν. Σαλαμίνας - Πάχης Μεγάρων, 
κατά ποσοστό 25%. 

γ) Η ίδια προσαύξηση επιβάλλεται στις περιοχές: Κυμάσι, Λίμνη Εύ¬ 
βοιας, Λευκαντί, Αλιβέρι, Στρατώνι, Λάρυμνα, Τσιγκέλι, Αλμυρού, 
Αχλάδι Φθιώτιδας, Λαυρίου με εξαίρεση τον κύριο Λιμένα, Σκάλας 
Αταλάντης, Δρεπάνου, Μήλου, Θήρας και Ιτέας. 

δ) Για πλοία που εισπλέουν ή αποπλέουν τις νυκτερικές ώρες κατά 
ποσοστό 25% για κάθε κίνηση χωριστά (είσπλου - έκπλοου - μεθόρ- 
μιση) που λαμβάνει χώρά κατά τις ώρες αυτές. 

ε) Γι απλοία που εισπλέουν ή αποπλέουν τις Κυριακές, τις καθοριζό¬ 
μενες από το Νόμο αργίες και τις αργίες τοπικών εορτών, κατά ποσοστό 
25% για κάθε κίνηση χωριστά (είσπλου έκπλου -μεθόρμιση) που λαμ¬ 
βάνει χώρα κατά τις ημέρες αυτές. 

2. Σε περίπτωση σύμπτωσης Κυριακής και αργίας που καθορίζεται 
από το Νόμο ή αργίας τοπικής εορτής, καταβάλλεται μια φορά η πιο 
πάνω προσαύξηση. 

3. Για την εφαρμογή του εδαφίου ε' της παραγράφου 1 του παρόντος 
άρθρου, η ημέρα Κυριακής, ή αργίας αρχίζει από την 00.0Γ ώρα και 
τελειώνει την 24.00', οι δε νυκτερινές ώρες από 18.0Γ μέχρι Οό.ΟΟ' 
της επομένης ημέρας. 

4. Εάν συντρέχουν συσωρευτικά οι περιπτώσεις των εδαφίων α , β , 
γ', δ' και ε' της παραγράφου 1 του παρόντος άρθρου οι προβλεπόμενες 
αυξήσεις καταβάλλονται αθροιστικά. Ειδικά τα δικαιώματα υπερωρίας 
προσαυξάνονται μόνο για τις περιπτώσεις που συντρέχουν κατά τον 
χρόνο πραγματοποίησης τους. 

5. Για πλοία που καταπλέουν στην περιοχή του Ορμου Ναυαρίνου 
και παραμένουν αγκρυοβολημένα εν αναμονή λήψεως διαταγών, ή για 
μεταβολές πληρώματος, εφοδιασμό με καύσιμα ή προμήθεια υλικών, 
ρύθμιση πυξίδων και μυοκτονία, δεν καταβάλλονται οι προσαυξήσεις 
των εδαφίων (α) και (ε) της παραγράφου 1, εφόσον η μεταφορά του 
πλοηγού προς και από το πλοίο γίνεται με φροντίδα και έξοδα του πρά¬ 
κτορα. 

Άρθρο 10 

1. Τα πλοηγικά δικαιώματα σε καμμιά περίπτωση, δεν είναι μικρό¬ 
τερα των δραχμών έξι χιλιάδων (6.000). 

2. Εκτός από το ελάχιστο όριο της παραπάνω παραγράφου 1 κατα¬ 
βάλλονται και τα προβλεπόμενα δικαιώματα των άρθρων 5.7.8. και 9 
του παρόντος. 

3. Τα πάσης φύσεως δικαιώματα που προβλέπονται από το παρόν 
Διάταγμα, δεν οφείονται, ακόμα και αν το πλοίο πλοηγηθεί, προσδέσει, 
μεθορμίσει κ.λ.π. στην περίπτωση που διαταχθεί απότ ο Τ.Ε.Ν. ή τον 
οικείο Λιμενάρχη, για λόγους που αναφέρονταΐ, ενδεικτικά,· στην ασφά¬ 
λεια της ναυσιπλοΐας, των λιμενικών εγκαταστάσεων και σε έκτακτα 
γεγονότα, όπως αποβίβαση ασθενούς, περισυλλογή ναυαγών και με την 
προϋπόθεση ότι το πλοίο παρεκλίνει από τον προορισμό του ειδικά για το 
σκοπό αυτό. 

4. Η ίδια ρύθμιση ισχύει και για τα εκπαιδευτικά σκάφη του Τ.Ε.Ν. ή 
του Λ.Σ., ανεξάρτητα αν πλοηγούνται ή όχι, καθώς και για τα πολεμικά 
ή βοηθητικά πλοία του Πολεμικού Ναυτικού. 

5. Τα Ελληνικά πολεμικά και βοηθητικά πλοία του Πολεμικού Ναυ¬ 
τικού ή τα αλλοδαπά πολεμικά και βοηθητικά πλοία που απαλλάσσο¬ 
νται για λόγους αμοιβαιότητας, αν πλοηγηθούν με αίτησή τους κατα¬ 
βάλλουν πλοηγικά δικαιώματα που ανέρχονται σε δραχμές τέσσαρες (4) 
κατά τόννο εκτοπίσματος, χωρίς να υποχρεούνται στην καταβολή των 
τελών του άρθρου 5. 

6. Εάν δεν υπάρχει αμοιβαιότητα τα αλλοδοπά πολεμικά καταβάλ¬ 


λουν τα ίδια δικαιώματα της παραγράφου 5 είτε πλοηγηθούν είτε όχι. 

Άρθρο 11 

1. Υπόχρεα σε πλοήγηση πλοία που εκτελούν συνεχώς τοπικούς 
πλόες εντός του αυτού Κόλπου, είναι δυνατόν με αίτηση του Πλοιοκτήτη 
ή Πράκτορα να καταβάλλουν, μηνιαία πλοηγικά δικαιώματα ίσα με το 
20πλάσιο των καθοριζομένων στο άρθρο 2 πλοηγικών δικαιωμάτων 
ανεξάρτητα από τον αριθμό των κινήσεων του πλοίου στο ίδιο διάστημα, 
στη περιοχή του Πλοηγικού Σταθμού. 

2. Εφόσον τα πλοία μεταφέρουν εύφλεκτα ή επικίνδυνα γενικά φορτία 
τα καταβαλλόμενα μηνιαία πλοηγικά δικαιώματα που καθορίζονται 
σύμφωνα με την προηγούμενη παράγραφο προσαυξάνονται κατά 50%. 

Άρθρο 12 

1. Τα πάσης φύσεως δικαιώματα που καθορίζονται με το παρόν κα¬ 
ταβάλλονται προ του απόπλου του πλοίου ή μέσα σε τριάντα (30) ημέρες 
το αργότερο από τον κατάπλου του εφόσον το υπόχρεο πλοίο δεν έχει 
αποπλεύσει. 

2. Απαγορεύεται ο απόπλους του πλοίου μέχρι την καταβολή των 
οφειλομένων πλοηγικών κ.λ.π. δικαιωμάτων ή την κατάθεση στην οι¬ 
κεία Λιμενική Αρχή εγγυητικής επιστολής μιας από τις αναγνωρισμέ¬ 
νες στην Ελλάδα Τράπεζες, με ισχύ 30 ημερών από την ημερομηνία κα¬ 
τάπλου του πλοίου, που θα καλύπτει το οφειλόμενο ποσό. 

Σε περιπτώσεις κατάπλου του πλοίου σε ημέρα αργίας, όπου αντικει¬ 
μενικά είναι αδύνατη η κατάθεση εγγυητικής επιστολής, επιτρέπεται η 
προσκόμιση στη Λιμενική Αρχή επιταγής που θα εκδίδεται από τους εν¬ 
διαφερομένους και θα καλύπτει το οφειλόμενο ποσό, εφαρμοζομένων 
κατά τα λοιπά αναλόγως των διατάξεων του Α.Ν. 1819/1951 «περί 
τρόπου διεξαγωγής των πάσης φύσεως συναλλαγών του Δημοσίου» 
όπως ισχύει κάθε φορά. 

3. Πλοηγικά κ.λ.π. δικαιώματα, που δεν καταβάλλονται μέσα στην 
προθεσμία της παραγράφου 1 του παρόντος άρθρου, προσαυξάνονται 
κατά ποσοστό 10% για κάθε μήνα καθυστέρησής τους και μέχρι 11 μή¬ 
νες. Μετά την πάροδο της προθεσμίας αυτής των 11 μηνών, και μόο 
τότε, τα ανείσπρακτα δικαιώματα διαβιβάζονται υποχρεωτικά στο Δη¬ 
μόσιο Ταμείο για την επιδίωξη της είσπραξης της οφειλής σύμφωνα με 
τις διατάξεις περί είσπραξης των Δημοσίων εσόδων που ισχύουν κάθε 
φορά (άρθρο 22 παράγραφος 4 του Ν. 3142/1955), προσαυξανόμενα 
περαιτέρω με τους τόκουος υπερημερίας που προβλέπονται για τα δη¬ 
μόσια έσοδα. 

4. Απαγορεύεται ο απόπλους πλοίου που, σύμφωνα με τη ρύθμιση 
της παραπάνω παραγράφου, οφείλει στο Δημόσιο Ταμείο πλοηγικά δι¬ 
καιώματα, εάν δεν προσκομίσει σχετική απόδειξη εξόφλησής τους. 

5. Μηνιαία πλοηγικά δικαιώματα σύμφωνα με το άρθρο 11 βεβαιώ¬ 
νονται και καταβάλλονται στην αρχή κάθε ημερολογιακού μήνα ταυτό¬ 
χρονα με την.κατάθεση της αίτησης για υπαγωγή του πλοίου στη ρύθ¬ 
μιση αυτή.. 

Άρθρο 13 

1. Οι μηνιαίες εισπράξεις των Πλοηγικών Σταθμών και οι ισόποσες 
καταθέσεις στο λογαριασμό Ν.Α.Τ./Κ.Π.Τ. θ’ αναφέρονταΐ στο Τμήμα 
Πλοηγικής Υπηρεσίας και το Ν.Α.Τ. με ενιαία, μηνιαία αναφορά των 
υποχρέων Σταθμών, με όμοια δε μηνιαία αναφορά του Ν.Α.Τ. προς το 
Τμήμα και τους Πλοηγικούς Σταθμούς θα επιβεβαιώνεται η υπόψη κα¬ 
τάθεση. 

2. Εκτός από την καθοριζόμενη στην παράγραφο 2 του άρθρου 1 και 
3 του άρθρου 4, αροδιότητα και ευθύνη των Λιμενικών Αρχών, οι τελευ¬ 
ταίες είναι επίσης αρμόδιες και υπεύθυνες για την ορθή συμπλήρωση 
των αποδείξεων με την ημερομηνία, ώρα και αιτία κατάπλου του πλοίου 
και τις συναφείς επιβαρύνσεις, αναφορικά με "τη μεταφορά ευφλέκτων 
εκρηκτικών και γενικά επικινδύνων φορτίων. 

Άρθρο 14 

Η ισχύς του παρόντος Προεδρικού Διατάγματος αρχίζει από 1 Ιου¬ 
λίου 1991, οπότε και παύει η ισχύς του αριθμ. 33/90 Προεδρικού Δια¬ 
τάγματος (ΦΕΚ 11 Α'/5.2.1990). 

ΕΦΗΜΕΡΙΣ ΤΗΣ ΚΥΒΕΡΙΝΙΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Εμπορικής Ναυτιλίας αναθέτουμε τη δημοσίευση και 
εκτέλεση του παρόντος Προεδρικού Διατάγματος. 

Αθήνα, 21 Ιουνίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΑΡΙΣΤΟΤΕΛΗΣ ΠΑΥΛΙΔΗΣ 

-Φ- 

, ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 288 (3) 

Τροποποίηση των διατάξεων του Ν. 393 της 27/31.7.1976 «περί 

ιδρΰσεως και λειτουργίας Τουριστικών Γραφείων» (ΦΕΚ 284/Α'/ 

27.9.77) σε συμμόρφωση προς την Οδηγία 82/470 ΕΟΚ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.α) Τις διατάξεις του άρθρου 4 του Ν. 1338/83 «εφαρμογή του 
Κοινοτικού Δικαίου» (ΦΕΚ 34/Α'/83), όπως τροποποιήθηκε από τό 
άρθρο 6 του Ν. 1440/84 (ΦΕΚ 70/84) «συμμετοχή της Ελλάδας στο 
Κεφάλαιο, στο αποθεματικό και στις προβλέψεις της Ευρωπαϊκής Κοι¬ 
νότητας Άνθρακος και Χάλυβος και τον οργανισμό Εφοδιασμού «ΕΥ- 
ΡΑΤΟΜ» (ΦΕΚ 70/Α-/21.5.84). 

β) Το άρθρο 7 του Ν. 1775/88 (ΦΕΚ .101/88). 

γ) Το άρθρο 65 του Ν. 1892/90 για τον εκσυγχρονισμό και την ανά¬ 
πτυξη και άλλες διατάξεις (ΦΕΚ 101/Α'/31.7.90). 

δ) Τον Ν. 393/76 περί ιδρύσεως και λειτουργίας Τουριστικών Γρα¬ 
φείων (ΦΕΚ 199/Α'). 

ε) Την αριθ. Υ. 1250/15.1.1991 απόφαση του Πρωθυπουργού «συ¬ 
μπλήρωση της υπ’ αριθ. Υ.1201/5.10.90 αποφάσεως του Πρωθυ¬ 
πουργού» (ΦΕΚ ΙΟ/Β'). 

2. Την παράγραφο 10 του άρθρου 5 του Ν.Δ. 4109/60 «περί τροπο- 
ποιήσεως και συμπληρώσεως της περί ΕΟΤ νομοθεσίας και άλλων τι- 
νών διατάξεων» ( ΦΕΚ 153/Α’/29.9.60). 

3. Το Ν. 1835/1989 (ΦΕΚ 76/Α’/89) ίδρυση Υπουργείου Τουρι¬ 
σμού και ρύθμιση θεμάτων δημόσιας διοίκησης και τις διατάξεις του 
Π.Δ. 200/1990 περί διορισμού Υπουργών (ΦΕΚ 77/Α’/90). 

4. Την απόφαση αρ. 805/19.12.90 του Διοικητικού Συμβουλίου 

του ΕΟΤ. ' " 

5. Την αριθ. 336/1991 γνωμοδότηση του Συμβουλίου Επικράτειας 
μετά από πρόταση του Υπουργού Τουρισμού και του Αναπληρωτή 
Υπουργού Εθνικής Οικονομίας, αποφασίζουμε: 

ΑΡΘΡΟ ί 

Το παρόν Προεδρικό Διάταγμα έχει σκοπό την προσαρμογή του Ν. 
393/1976 «περί ιδρύσεως και λειτουργίας Τουριστικών Γραφείων» 
(ΦΕΚ 284/Ά/27.9.77) προς την Οδηγία 82/470 ΕΟΚ (ΕΕΕ 213/ 
21.7.82) για την πραγματική άσκηση της ελεύθερης παροχής υπηρε¬ 
σιών για τις μη μισθωτές δραστηριότητες των απασχολουμένων σε ορι¬ 
σμένες βοηθητικές υπηρεσίες των μεταφορών και των πρακτόρων ταξι- 
δίων, καθώς και των εναποθηκευτών (ΕΕΕ 213/21.7.82). 

ΑΡΘΡΟ 2 

Το άρθρο 3 του ανωτέρω Νόμου αντικαθίσταται και έχει ως ακολού¬ 
θως: 

Άρθρο 3 

Άδεια λειτουργίας Τουριστικού Γραφείου. 

1. Για τη λειτουργία του Τουριστικού Γραφείου απαιτείται ειδική 
προς τούτο άδεια του Ελληνικού Οργανισμού Τουρισμού, χορηγουμένη 
με απόφαση του Γενικού Γραμματέως αυτού. ■ 

2. Η άδεια αυτή χορηγείται σε ημεδαπά φυσικά ή νομικά πρόσωπα 
και σε φυσικά πρόσωπα, που έχουν την ιθαγένεια κράτους-μέλους των 
ΕΚ καθώς και σε νομικά πρόσωπα που έχουν συσταθεί σύμφωνα με τη 
νομοθεσία κράτους-μέλους και τα οποία έχουν την καταστατική τους 
έδρα, ,την κεντρική τους διοίκηση ή την κύρια εγκατάστασή τους εντός 
της Κοινότητας, κατόπιν αιτήσεώς τους και σύμφωνα με τις προϋποθέ¬ 
σεις του άρθρου 4 του παρόντος Νόμου. 

3. Όμοια άδεια δύναται να χορηγηθεί και σε φυσικά πρόσωπα υπη¬ 
κόους τρίτων χωρών, επίσης σε νομικά .πρόσωπα που έχουν την έδρα 


τους σε τρίτη χώρα εφόσον αυτά καταστήσουν ειδικό πληρεξούσιο στην 
Ελλάδα. Η ανωτέρω άδεια χορηγείται υπό την προϋπόθεση ότι κατά 
την νομοθεσία της πολιτείας της ιθαγένειας ή της έδρας αυτών αναγνω¬ 
ρίζεται το αυτό δικαίωμα και για τους Έλληνες πολίτες και τα νομικά 
πρόσωπα που έχουν την έδρα τους στην Ελλάδα. 

4. Στα γραφεία τα οποία λειτουργούν σύμφωνα με τις παρ. 2 και 3 
του παρόντος άρθρου παρέχεται το δικαίωμα απασχολήσεως από αυτά 
μέχρι δύο αλλοδαπών, υπηκόων τρίτων χωρών ως υπαλλήλων αυτών. 
Το δικαίωμα αναγνωρίζεται και στα ημεδαπά Γραφεία Γενικού Τουρι¬ 
σμού. 

5. Το αυτό φυσικό ή νομικό πρόσωπο δύναται να ζητήσει τη χορή¬ 
γηση πλειόνων της μιας άδειας, υπό την προϋπόθεση της καταθέσεως 
για κάθε άδεια της βεβαιώσεως του άρθρου 4 παράγραφος 1 εδάφ. δ' 
και της εγγυήσεως του άρθρου 5 του παρόντος νόμου. 

ΑΡΘΡΟ 3 

Το άρθρο 3 του ανωτέρω Νόμου αντικαθίσταται και έχει ως ακολού¬ 
θως: 

Άρθρο 4 

Όροι και προϋποθέσεις χορηγήσεως άδειας 
λειτουργίας Τουριστικού Γραφείου. 

1. Άδεια λειτουργίας Τουριστικού Γραφείου παρέχεται εφόσον ο αϊ¬ 
τών την άδεια πληροί τις κάτωθι προϋποθέσεις, 
α) Είναι ικανός προς δικαιοπραξία. 

β) Δεν έχει καταδικασθεί σε ποινή φυλακίσεως πέρα των τριών μη¬ 
νών για κλοπή, εκβίαση, απάτη, υπεξαίρεση, πλαστογραφία, λαθρεμπο¬ 
ρία, χρήση και εμπορία ναρκωτικών, εγκλήματα κατά των ηθών ή πα¬ 
ραβίαση της νομοθεσίας περί προστασίας του εθνικού νομίσματος. 

γ) Είναι κάτοχος απολυτηρίου Λυκείου ή εξατάξιου Γυμνασίου ή ανα¬ 
γνωρισμένης ισότιμης Σχολής της αλλοδαπής. 

Εφόσον ο ενδιαφερόμενος δεν είναι κάτοχος απολυτηρίου σύμφωνα 
με το προηγούμενο εδάφιο, οφείλει να προσκομίσει βεβαίωση που εκδί- 
δεται από αρμόδια αρχή ή οργανισμό του κράτους-μέλους καταγωγής ή 
προελεύσεως και με την οποία πιστοποιείται ότι ήσκησε τη δεδομένη 
δραστηριότητα: 

αα)Έίτε επί έξι συνεχή έτη υπό την ιδιότητα ανεξάρτητου επαγγελ- 
ματία ή διευθυντή επιχειρήσεως. 
ββ) Είτε: 

-επί τρία συνεχή έτη υπό την ιδιότητα ανεξάρτητου επαγγελματία ή 
διευθυντή επιχειρήσεως, όταν ο δικαιούχος μπορεί να αποδείξει, για την 
εν λόγω δραστηριότητα, προηγούμενη κατάρτιση τουλάχιστον τριών 
ετών, η οποία βεβαιώνεται από πιστοποιητικό αναγνωρισμένο από το 
Κράτος ή που κρίνεται απόλυτα ικανοποιητική από έναν αρμόδιο επαγ¬ 
γελματικό οργανισμό, είτε 

-επί τέσσερα συνεχή έτη υπό την ιδιότητα ανεξάρτητου επαγγελμα¬ 
τία ή διευθυντή επιχειρήσεως, όταν ο δικαιούχος μπορεί να αποδείξει, 
για την εν λόγω δραστηριότητα, προηγούμενη κατάρτιση τουλάχιστον 
δύο ετών πού βεβαιώνεται από πιστοποιητικό αναγνωρισμένο από το 
Κράτος ή που κρίνεται ως απόλυτα ικανοποιητική από έναν αρμόδιο 
επαγγελματικό οργανισμό. 

γγ) Είτε επί τρία συνεχή έτη υπό την ιδιότητα ανεξάρτητου επαγγελ¬ 
ματία ή διευθυντή επιχειρήσεως όταν ο δικαιούχος μπορεί να αποδείξει 
ότι ήσκησε ως υπάλληλος την εν λόγω δραστηριότητα επί τουλάχιστον 
πέντε έτη. 
δδ) Είτε 

-επί πέντε συνεχή έτη υπό την ιδιότητα του υπαλλήλου, όταν ο δι¬ 
καιούχος μπορεί να αποδείξει για την εν λόγω δραστηριότητα, προη¬ 
γούμενη κατάρτιση τουλάχιστον τριών ετών που βεβαιώνεται από πι¬ 
στοποιητικό αναγνωρισμένο από το Κράτος ή που κρίνεται ως απόλυτα 
ικανοποιητική από έναν αρμόδιο επαγγελματικό οργανισμό, είτε 
-επί έξι συνεχή έτη υπό την ιδιότητα του υπαλλήλου, όταν ο δικαιού¬ 
χος μπορεί να αποδείξει για την εν λόγω δραστηριότητα, προηγούμενη 
κατάρτιση που βεβαιώνεται από πιστοποιητικό αναγνωρισμένο από το 
κράτος-μέλος ή που κρίνεται απόλυτα ικανοποιητική από αρμόδιο 
επαγγελματικό οργανισμό. 

Θεωρείται ότι ασκεί δραστηριότητα επιχειρήσεως υπό την έννοια των 
εδαφίων αα) ββ) γγ) κάθε πρόσωπο που έχει ασκήσει σε κατάστημα του 
αντίστοιχου επαγγελματικού κλάδου: 

α) είτε τα καθήκοντα προϊσταμένου επιχειρήσεως. 
β) είτε τα καθήκοντα αναπληρωτού του επιχειρηματία ή του προϊστα¬ 
μένου επιχειρήσεως ή του προϊσταμένου υποκαταστήματος αν τα καθή- 

κοντά αυτά συνεπάγονται ευθύνη αντίστοιχη με την ευθύνη του αντιπρο¬ 
σωπευόμενου επιχειρηματία ή του προϊσταμένου επιχειρήσεως. 

γ) είτε τα καθήκοντα ανωτέρου στελέχους επιφορτισμένου με εμπορι¬ 
κής φύσεως αρμοδιότητες και υπευθύνου τουλάχιστον ενός τμήματος 
της επιχειρήσεως. 

Η απόδειξη ότι πληρούνται οι όροι που ορίζονται ανωτέρω προκύπτει 
από βεβαίωση που εκδίδεται από την αρμόδια πηγή ή οργανισμό του 
κράτους-μέλους καταγωγής ή προελεύσεως την οποία ο ενδιαφερόμενος 
πρέπει να υποβάλει προς υποστήριξη της αιτήσεώς του για άδεια ασκή- 
σεως της ή των εν λόγω δραστηριοτήτων στην Ελλάδα. 

Κατέχει επαρκείς γνώσεις της Ελληνικής γλώσσας και μιας τουλάχι¬ 
στον από τις γλώσσες των κρατών-μελών των Ε.Κ. 

Η γνώση της Ελληνικής γλώσσας από αλλοδαπούς ή της Κοινοτικής 
άπό Έλληνες αποδεικνύεται με εξέταση τού ενδιαφερομένου από υπάλ¬ 
ληλο του ΕΟΤ που ορίζεται από τον αρμόδιο Δ/ντή του ΕΟΤ. 

Σε περίπτωση που ο αϊτών την άδεια είναι φυσικό πρόσωπο και δεν 
πληροί τις προϋποθέσεις του παρόντος εδαφίου, δύναται να ορίσει υπεύ¬ 
θυνο του Γ ραφείου άτομο, το οποίο τις πληροί, της αδείας εκδιδομένης 
επ’ ονόματι του αιτήσαντος. 

δ) Διαθέτει πλήρη και ανεξάρτητη Γραφειακή εγκατάσταση εμβαδού 
τουλάχιστον 20 τ.μ. προκειμένου για Γραφεία Γενικού Τουρισμού και 
12 τ.μ. προκειμένου για Γραφεία Εσωτερικού Τουρισμού, τούτου απο- 
δεικνυομένου με βεβαίωση από την οικεία Αστυνομική Αρχή. 

Η συστέγαση με άλλη επιχείρηση απαγορεύεται εκτός από αυτές που 
έχουν τουριστικούς σκοπούς (ξενοδοχεία, επιχειρήσεις ενοικιάσεως Ι.Χ. 
αυτοκινήτων κ.λπ.). 

2. Οι κατά την προηγούμενη παράγραφο προϋποθέσεις αποδεικνύό- 
νται με προσαγωγή: 

α) Πιστοποιητικού γεννήσεως. 

β) Πιστοποιητικού του Γραμματέως Πρωτοδικών, από το οποίο προ¬ 
κύπτει ότι ο αϊτών δεν έχει κηρυχθεί σε πτώχευση. 

Ελλείψει αυτού ενός ισότιμου πιστοποιητικού εκδοθέντος από μια αρ¬ 
μόδια δικαστική ή διοικητική αρχή της χώρας προέλευσης ή καταγω¬ 
γής του ενδιαφερομένου ή ελλείψει αυτού ένορκη δήλωση ή υπεύθυνη 
δήλωση του ενδιαφερομένου ενώπιον αρμοδίου δικαστικής ή διοικητι¬ 
κής αρχής ή ενώπιον συμβολαιογράφου της χώρας προέλευσης ή κατα¬ 
γωγής. 

γ) Πιστοποιητικού ποινικού μητρώου ή ελλείψει αυτού ενός ισοτίμου 
πιστοποιητικού ή δηλώσεως κατά τα οριζόμενα στην περίπτωση (β). 

Τα πιστοποιητικά των αναφερομένων στα εδάφια β και γ του παρό¬ 
ντος άρθρου δεν είναι δυνατόν να υποβληθούν μετά την πάροδο τριών 
μηνών από την ημερομηνία εκδόσεώς τους. 

δ) Κεκυρωμένο αντίγραφο τίτλων σπουδών, εφόσον συντρέχει η περί¬ 
πτωση γ πρώτο εδάφιο της παραγράφου 1 του άρθρου 4 του παρόντος. 

Τα δικαιολογητικά των στοιχείων β και γ επανυποβάλλονται κάθε 
πενταετία. 

3. Εάν την χορήγηση αδείας λειτουργίας Τουριστικού Γραφείου αι- 
τείται νομικό πρόσωπο τις προϋποθέσεις της παραγράφου 1 του παρό¬ 
ντος άρθρου πρέπει να πληροί ένας από τους εκπροσώπους αυτού, εφαρ- 
μοζομένης και ευ προκειμ'ένω της προϋποθέσεως του δευτέρου εδαφίου 
του στοιχ. γ' της παρ. 1 του παρόντος άρθρου. 

4. Οι διατάξεις των παρ. 1 και 2 του παρόντος άρθρου εφαρμόζονται 
και προκειμένου περί νομικών προσώπων τα οποία έχουν την έδρα τους 
σε χώρα μη κράτος-μέλος των Ε.Κ. 

Στην περίπτωση αυτή τα σχετικά πιστοποιητικά εκδίδονται από τη 
χώρα της ιθαγένειας ή της τελευταίας διαμονής των εκπροσώπων αυ¬ 
τών. 

5. Κάτοχοι αδείας λειτουργίας Τουριστικών Γραφείων στερούμενοι 
των προϋποθέσεων των στοιχείων α’ και β' της παραγράφου 1 του πα¬ 
ρόντος άρθρου, εκπίπτουν αυτοδικαίως της αδείας τους, αμέσως μόλις 
η δικαστική απόφαση καταστεί τελεσίδικος.· 


6. Άδεια χορηγηθείσα ισχύει μέχρι ανακλήσεώς της. 

ΑΡΘΡΟ 4 

Το παρόν Προεδρικό Διάταγμα αρχίζει να ισχύει από τη δημοσίευσή 
του στην Εφημερίδα της Κυβερνήσεως. 

Στον Υπουργό Τουρισμού αναθέτουμε τη δημοσίευση και εκτέλεση 
του παρόντος. 

Αθήνα, 21 Ιουνίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ ΤΟΥΡΙΣΜΟΥ 

ΕΥΘΥΜΙΟΣ ΧΡΙΣΤΟΔΟΥΛΟΥ I. ΚΕΦΑΛΟΓΙΑΝΝΗΣ 
■'-♦-— 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 289 (4) 

Σύσταση Ινστιτούτου Επεξεργασίας του Λόγου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 25 παρ. 1 και 11 παρ. 1 του Ν. 
1514/85 «ανάπτυξη της επιστημονικής και τεχνολογικής έρευνας» 
(ΦΕΚ Ά 13). 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ Α' 137) και ειδικότερα των άρθρων 23 παρ. 1 περ. στ και 
24 παρ. 1 και 2β. * 

3. Την από 1ης Μαρτίου 1991, σύμφωνη γνώμη του Εθνικού Γνω- 
μοδότικού Συμβουλίου Έρευνας. 

4. Τη γνωμοδότηση του Συμβουλίου Επικράτειας με αριθμό 288/ 
1991. 

Με πρόταση του Υπουργού Βιομηχανίας Ενέργειας και Τεχνολογίας, 
αποφασίζουμε: 

Άρθρο 1 
Σύσταση - Έδρα 

1. Ιδρύεται ανεξάρτητο Ερευνητικό Ινστιτούτο με την επωνυμία Ιν¬ 
στιτούτο Επεξεργασίας Λόγου (ΙΕΛ). Το ινστιτούτο αυτό είναι νομικό 
πρόσωπο ιδιωτικού δικαίου μη κερδοσκοπικού χαρακτήρα και έχει έδρα 
την Αθήνα. 

Άρθρο 2 

Εποπτεία 

Το ΙΕΛ εποπτεύεται από τον Υπουργό Βιομηχανίας Ενέργειας και 
Τεχνολογίας. 

2. Η ασκούμενη επί του ΙΕΛ εποπτεία περιλαμβάνει οικονομικό και 
διαχειριστικό έλεγχο καθώς και διοικητικό έλεγχο σχετικά με τη νομι¬ 
μότητα των πράξεων και ενεργειών των οργάνων διοίκησης αυτού. 

3. Στο τέλος κάθε οικονομικού έτους γίνεται τακτικός έλεγχος της οι¬ 
κονομικής διαχείρισης του Ινστιτούτου από ορκωτό λογιστή που ορίζε¬ 
ται από το Σώμα Ορκωτών Λογιστών ύστερα από αίτηση του ΙΕΛ. Ο 
Υπουργός Βιομηχανίας Ενέργειας και Τεχνολογίας μπορεί να διατάξει 
οποτεδήποτε έκτακτο έλεγχο οικονομικής διαχείρισης του Ινστιτούτου. 
Οι δαπάνες ελέγχου βαρύνουν το ΙΕΛ. 

Άρθρο 3 

Σκοπός 

1. Σκοπός του ΙΕΛ είναι η ανάπτυξη της επιστημονικής και τεχνολο¬ 
γικής έρευνας και η εφαρμογή και αξιοποίηση των αποτελεσμάτων αυ¬ 
τών στους τομείς της Υπολογιστικής Γλωσσολογίας και της Ανάλυσης, 
Σύνθεσης και Αναγνώρισης Φωνής, για την παραγωγή εργαστηριακών 
προτύπων και προϊόντων τεχνολογίας του λόγου. 

Επίσης, σκοπός του ΙΕΛ είναι η παρουσία και η συμμετοχή του στο 
εξωτερικό σε τεχνολογικά προγράμματα έρευνας, τα οποία θα εκδηλώ¬ 
νουν ενδιαφέρον για την ελληνική γλώσσα, ώστε με'τον τρόπο αυτό να 
γίνει δυνατή η καθιέρωση της χρήσης της ελληνικής σε μελλοντικά διε¬ 
θνή πολυγλωσσικά προϊόντα. 

2. Για την επίτευξη των σκοπών αυτών το ΙΕΛ 

α) Εχτελεί ερευνητικά προγράμματα χαι έργα που αποβλέπουν στη 
λύση προβλημάτων εφαρμογής και αξιοποίησης των επιστημονικών 
γνώσεων, στις περιοχές που αναφέρθηκαν, για λογαριασμό του βιομη¬ 
χανικού χώρου και με χρηματοδότηση των οποιωνδήποτε ενδιαφερομέ¬ 
νων φορέων, εσωτερικού ή εξωτερικού. 

β) Αναλαμβάνει τεχνολογικές αξιολογήσεις ή αποτιμήσεις προτεινο- 
μένων ή σε εξέλιξή ευρισκομένων ερευνητικών εργασιών, ώστε να δια¬ 
σφαλίζεται η εμπορική αξιοποίηση των αποτελεσμάτων. Συμμετέχει 
στην αξιοποίηση των ερευνητικών αποτελεσμάτων με την παραγωγή 
προϊόντων σε μικρή κλίμακα. Παρέχει συνδρομή για την κατοχύρωση 
τωνεφευρέσεων και προβαίνει σε έρευνα αγοράς. 

γ) Παρέχει εξειδικευμένες τεχνικές υπηρεσίες, ανάληψη και διεκπε¬ 
ραίωση τεχνικο-οικονομικών μελετών και μελετών σκοπιμότητας, στις 
περιοχές της δραστηριότητάς του. 

6) Παρέχει προς κάθε ενδιαφερόμενο επιστημονικές και τεχνολογικές 
πληροφορίες μη εμπιστευτικού χαρακτήρα, στους τομείς της αρμοδιό- 
τητάς του, διαθέτοντας την κατάλληλη τεχνολογική βιβλιοθήκη και 
τράπεζα στοιχείων. 

ε) Παρέχει ειδική τεχνολογική επιμόρφωση για λογαριασμό και με 
χρηματοδότηση των ενδιαφερομένων φορέων. Ειδικεύει επιστήμονες 
στους παραπάνω τομείς με την οργάνωση και τη χρηματοδότηση ερευ¬ 
νητικών προγραμμάτων στην Ελλάδα και το εξωτερικό, μεταπτυχια¬ 
κών σεμιναρίων και συνεδρίων, δημοσιεύσεων και εκδόσεων. 

. στ) Συνεργάζεται στο εσωτερικό και το εξωτερικό με εμπειρογνώμο¬ 
νες και κάθε είδους φορείς ειδικευμένους σε θέματα του αντικειμένου του 
για την προώθηση του σκοπού του, με δυνατότητα ανάθεσης σ’ αυτούς 
της επίλυσης βασικών ερευνητικών προβλημάτων. 

ζ) Διαθέτει τα κέρδη του για τη χρηματοδότηση της λειτουργίας του 
και γενικά την επίτευξη των σκοπών του. 

η) Μπορεί να συμμετέχει σε οποιαδήποτε επιχείρηση παραγωγής 
προϊόντων και υπηρεσιών σε τομείς σχετικούς με τους σκοπούς του. 

θ) Αναπτύσσει οποιαδήποτε άλλη δραστηριότητα συναφή με τους 
σκοπούς του. 

Άρθρο 4 

--Όργανα Διοίκησης 

Όργανα διοίκησης του 1ΕΛ είναι ο Διευθυντής του και το Επιστημο¬ 
νικό Συμβούλιο του Ινστιτούτου (ΕΣΙ). 

Άρθρο 5 
Διευθυντής 

1. Ο Διευθυντής του ΙΕΛ διοικεί το Ινστιτούτο, προΐσταται των υπη¬ 
ρεσιών αυτού και το εκπροσωπεί στα δικαστήρια και στις εξώδικες σχέ¬ 
σεις του. Ειδικότερα, ο διευθυντής είναι αρμόδιος για: 

α) Τη σύνταξη του' ερευνητικού και αναπτυξιακού προγράμματος του 
ΙΕΛ. 

β) Την πρόσληψη του προσωπικού του ΙΕΛ και γενικά τα θέματα κα¬ 
τάστασης και πειθαρχίας αυτού. 

γ) Την κατάρτιση του προϋπολογισμού, απολογισμού, ισολογισμού 
και την εισήγηση αυτών στο ΕΣΙ. 

δ) Για κάθε άλλο θέμα σχετικό με τη διοίκηση και λειτουργία του 
ΙΕΛ. 

2. Ο διευθυντής του Ινστιτούτου πρέπει να έχει τα προσόντα ερευνητή 
Α' βαθμίδας, κατά τις διατάξεις του Ν. 1514/85 «ανάπτυξη της επι¬ 
στημονικής και τεχνολογικής έρευνας», στην επιστημονική περιοχή του 
Ινστιτούτου, επαρκή διοικητική πείρα και να μην έχει συμπληρώσει το 
63 έτος της ηλικίας του κατά την ημέρα του διορισμού του. 

Ο διευθυντής του Ινστιτούτου διορίζεται με απόφαση του Τπουργού 
Βιομηχανίας Ενέργειας και Τεχνολογίας με την προβλεπόμενη στις δια¬ 
τάξεις της παρ. 5 του άρθρου 9 του Ν. 1514/85 διαδικασία. 

Άρθρο 6 

Επιστημονικό Συμβούλιο 

1. Το Επιστημονικό Συμβούλιο διορίζεται με απόφαση του Τπουργού 
Βιομηχανίας Ενέργειας και Τεχνολογίας που δημοσιεύεται στην Εφημε¬ 
ρίδα της Κυβερνήσεως. 

Η θητεία των μελών του Επιστημονικού Συμβουλίου είναι τριετής 
και μπορεί να ανανεώνεται. 

Το Επιστημονικό Συμβούλιο του ΙΕΛ είναι πενταμελές και αποτελεί- 
ται από τον Διευθυντή του Ινστιτούτου, ως Πρόεδρο και τέσσερες καθη¬ 


γητές Πανεπιστημίου ή ερευνητές πρώτης βαθμίδος και ειδικοτήτων 
συναφών προς τους επιστημονικούς τομείς που καλύπτουν οι σκοποί του 
ΙΕΛ. Κατά τα λοιπά το Επιστημονικό Συμβούλιο του ΙΕΛ λειτουργεί 
σύμφωνα με τις διατάξεις που διέπουν κάθε φορά τα της λειτουργίας 
των συλλογικών οργάνων του ασκούντος την εποπτεία Υπουργείου, 
εφόσον με τον εσωτερικό κανονισμό λειτουργίας του Ινστιτούτου δεν θα 
ορίζεται αλλιώς. 

2. Αρμοδιότητες του Επιστημονικού Συμβουλίου Ινστιτούτου (ΕΣΙ) 
είναι: 

α) Η μετά από εισήγηση του Διευθυντή έγκριση του προϋπολογισμού, 
απολογισμού και ισολογισμού του Ινστιτούτου. 

β) Η επικουρία του Διευθυντή του ΙΕΛ στην άσκηση των αρμοδιοτή¬ 
των του και ιδίως στη σύνταξη του ερευνητικού του προγράμματος. 

γ) Η παρακολούθηση του ερευνητικού και αναπτυξιακού προγράμ¬ 
ματος και η υποβολή σχετικής έκθεσης στον Υπουργό Βιομηχανίας 
Ενέργειας και Τεχνολογίας. 

Άρθρο 7 

Οργάνωση του ΙΕΛ 

1. Στο ΙΕΛ λειτουργεί τμήμα διοικητικής υποστήριξης που έχει τις 
εξής αρμοδιότητες: 

α) Χειρίζεται όλα τα θέματα πρόσληψης και υπηρεσιακής κατάστα¬ 
σης και ασφαλίσεως του κάθε φύσης προσωπικού, μετακίνησης στο εσω¬ 
τερικό και εξωτερικό του προσωπικού του Ινστιτούτου και άλλων τρίτων 
υπαλλήλων ή μη, μετάκλησης επιστημόνων από το εξωτερικό, συγκρό¬ 
τησης ομάδων εργασίας, ως και θέματα γραμματείας, αλληλογραφίας 
και τήρησης πρωτοκόλλου και αρχείου. 

β) Χειρίζεται όλα τα οικονομικά και διαχειριστικά θέματα του Ινστι¬ 
τούτου και ιδίως τα σχετικά με τα κονδύλια τα προερχόμενα από τον τα¬ 
κτικό προϋπολογισμό, τον προϋπολογισμό δημοσίων επενδύσεων και 
από κάθε άλλη πηγή χρηματοδότησης αυτού, με τις προμήθειες οργά¬ 
νων, υλικών εφοδίων και γενικά εξοπλισμού του Ινστιτούτου ως και με 
την είσπραξη κάθε εσόδου αυτού. 

γ) Μεριμνά για την κατάρτιση των ερευνητικών προγραμμάτων, την 
παρακολούθηση της εκτέλεσής των, την αποτίμηση των αποτελεσμά¬ 
των των ερευνητικών προγραμμάτων που εκτελούνται στο Ινστιτούτο 
και την ανάπτυξη τεχνολογικών εφαρμογών. 

δ) Παρέχει διοικητική και τεχνική υποστήριξη στις καινοτομίες και 
πρωτοποριακές δραστηριότητες που αναπτύσσονται στά πλαίσια των 
ερευνητικών προγραμμάτων του ΙΕΛ και μεριμνά για την κατοχύρωση 
ευρεσιτεχνιών που προκύπτουν από τις ερευνητικές δραστηριότητες αυ¬ 
τού. 

ε) Μεριμνά για τη συγκέντρωση επιστημονικών και τεχνολογικών 
στοιχείων και πληροφοριών στους επιστημονικούς τομείς που καλύ¬ 
πτουν οι αρμοδιότητες του ΙΕΛ για τη διαρκή ενημέρωση του αρχείου 
των επιστημόνων ως επίσης και για την οργάνωση και λειτουργία βι¬ 
βλιοθήκης του Ινστιτούτου. Για το σκοπό αυτό συνεργάζεται με το 
Εθνικό Κέντρο Τεκμηρίωσης. 

στ) Μεριμνά για κάθε άλλο θέμα σχετικό με τα οικονομικά και διοι¬ 
κητικά ζητήματα του ΙΕΛ, όπως επίσης και την εξασφάλιση της ομαλής 
και αποδοτικής λειτουργίας των εργαστηρίων και εγκαταστάσεων του 
Ινστιτούτου. 

Άρθρο 8 
Προσωπικό 

Το προσωπικό του ΙΕΛ διακρίνεται σε ερευνητικό και διοικητικό - 
τεχνικό. 1. Ερευνητικό Προσωπικό: α) Το ερευνητικό προσωπικό περι¬ 
λαμβάνει δέκα (10) θέσεις ερευνητών βαθμιδών Α, Β, Γ, Δ. Οι θέσεις 
αυτές είναι κοινές ως προς όλες τις βαθμίδες και η πλήρωσή τους γίνε¬ 
ται ύστερα από προκήρυξη, στην οποία ορίζονται και οι βαθμίδες που θα 
έχουν οι προσλαμβανόμενοι ερευνητές, με σύμβαση ορισμένου ή αορί¬ 
στου χρόνου. Η προκήρυξη δημοσιεύεται σε δύο εφημερίδες της Αθήνας 
και δύο της Θεσσαλονίκης. Πενταμελής επιτροπή κρίσης στην οποία 
συμμετέχει ως εισηγητής ο διευθυντής του ΙΕΛ και τέσσερα μέλη προ- 
τεινόμενα από το ΕΣΙ, ορίζεται με απόφαση του Υπουργού. Τα τέσσερα 
μέλη πρέπει να είναι ερευνητές Α βαθμίδος κατά τις διατάξεις του Ν. 
1514/85, ή καθηγητές ΑΕΙ με πείρα στις επιστημονικές περιοχές της 
πληροφορικής ή και της υπολογιστικής γλωσσολογίας. Η επιτροπή 
υποβάλει αιτιολογημένη κρίση στον διευθυντή του Ινστιτούτου, η οποία 
είναι δεσμευτική γι’ αυτόν. 

β) Προσόντα. Για την πρόσληψη σε οποιαδήποτε βαθμίδα (Α, Β, Γ, 
Δ) ερευνητού του ΙΕΛ απαιτείται η κατοχή διδακτορικού διπλώματος 

αντίστοιχης ειδικότητας των επιστημονικών τομέων που εξυπηρετού¬ 
νται από τους σκοπούς του Ινστιτούτου, και που κάθε φορά μπορεί να 
ορίζεται ειδικότερα με την σχετική προκήρυξη, καθώς και η συνδρομή 
των ελάχιστων προσόντων που απαιτούνται για κάθε βαθμίδα ερευνητή 
κατά την πρόσληψή του, σύμφωνα με τις διατάξεις των παραγράφων 2 
και 3 του άρθρου 15 του Ν. 1514/85, που εφαρμόζονται εδώ αναλό- 
γως. Κατ’ εξαίρεση, είναι δυνατή η εισαγωγή στη Δ βαθμίδα, ερευνη¬ 
τών με τεκμηριωμένο επιστημονικό ή αναπτυξιακό έργο, μεταπτυχιακό 
τίτλο σπουδών και διετή τουλάχιστον επαγγελματική πείρα. 

γ) Αποδοχές. Το ύψος των συμβατικών αποδοχών των ερευνητών, 
τα της ερευνητικής άδειας και των εξόδων μετοικεσίας καθορίζονται 
κατ’ ανάλογη εφαρμογή των διατάξεων του άρθρου 18 του Ν. 1514/ 
85, όπως έχει τροποποιηθεί με την'παρ. 3 του άρθρου 24 του Ν. 1848/ 
1989, των άρθρων 15 (παρ. 5 και 6) και 19 (επισκέπτες εμπειρογνώ¬ 
μονες, ερευνητές, συνεργαζόμενοι ερευνητές κ.λπ.) του ίδιου νόμου. 

δ) Το μήνα Μάρτιο κάθε έτους, το ΕΣΙ του ΙΕΛ εισηγείται στον 
Υπουργό ΒΕΤ τη χορήγηση υποτροφιών σε μεταπτυχιακούς φοιτητές 
σε βάρος του προϋπολογισμού του Υπουργείου Βιομηχανίας Ενέργειας 
και Τεχνολογίας, σύμφωνα με τα προβλεπόμενα στο Ν. 1514/85 (άρ¬ 
θρο 25 παρ. Ια και 3 παρ. 6). Το ΕΣΙ μπορεί επίσης με απόφασή του να 
χορηγεί ετήσιες υποτροφίες επιμόρφωσης και εξειδίκευσης που μπορούν 
να ανανεώνονται έως τέσσερα χρόνια και βαρύνουν τον προϋπολογισμό 
του ΙΕΛ. 

2) Διοικητικό - τεχνικό προσωπικό 

α) Το διοικητικό - τεχνικό προσωπικό περιλαμβάνει δύο θέσεις με 
προσόντα διορισμού πτυχίο ανώτατης σχολής του εσωτερικού ή ισότι¬ 
μης του εξωτερικού σε επιστημονικό τομέα που καθορίζεται κάθε φορά 
με την προκήρυξη και άριστη γνώση μιας ξένης γλώσσας που αποδει- 
κνύεται με εξέταση. 

β) Το διοικητικό τεχνικό προσωπικό περιλαμβάνει δύο θέσεις γραμ¬ 
ματέων δακτυλογράφων, με προσόντα διορισμού απολυτήριο λυκείου, 
άριστη γνώση αγγλικής γλώσσας που αποδεικνύεται με προφορική και 
γραπτή εξέταση και γνώση ελληνικής και αγγλικής γραφομηχανής που 
αποδεικνύεται με εξέταση ως και άριστη γνώση Ιείβχ και ηλεκτρονικού 
ταχυδρομείου που αποδεικνύεται με εξέταση. 

γ) Μία θέση λογιστού με πείρα σε μηχανογραφημένα λογιστικά συ¬ 
στήματα. 

δ) Η πρόσληψη του διοικητικού - τεχνικού προσωπικού γίνεται με 
επιλογή ύστερα από σχετική προκήρυξη που δημοσιεύεται τουλάχιστον 
σε μιά εφημερίδα της Αθήνας και μία της Θεσσαλονίκης. 

Κατά την προκήρυξη θέσεων του άρθρου αυτού μπορούν να καθορίζο¬ 
νται επιπλέον προσόντα ή και να εξειδικεύονται τ’ ανωτέρω. 

ε) Στο προσωπικό του παρόντος άρθρου έχουν ανάλογη εφαρμογή οι 
διατάξεις του τμήματος Γ (υποχρεώσεις, δικαιώματα) άρθρο 16 έως 
και 25 του Ν. 993/1979. 

Τα ειδικότερα καθήκοντα του προσωπικού και λοιπές λεπτομέρειες 
για την επίτευξη αποδοτικής απασχόλησης αυτού καθορίζονται με τον 
εσωτερικό κανονισμό του ΙΕΛ. 

Άρθρο 9 

Πειθαρχικά αδικήματα 

1. Οι ισχύουσες για το επί συμβάεσι εργασίας ιδιωτικού δικαίου προ¬ 
σωπικό του δημοσίου διατάξεις των άρθρων 31, 32, 33, 39 Ν. 993/ 
1979, όπως εκάστοτε ισχύουν, εφαρμόζονται για όλο το προσωπικό του 
ΙΕΛ, η δε πειθαρχική δικαιοδοσία ασκείται από τον διευθυντή αυτού. 


2. Στο προσωπικό του ΙΕΛ έχουν επίσης ανάλογη εφαρμογή οι δια¬ 
τάξεις των άρθρων 40, 42 έως και 46, 47, 48 και 49 του ίδιου ως άνω 
νόμου 993/1979. 

Άρθρο 10 

Εσωτερικός Κανονισμός 

Με εσωτερικό κανονισμό που καταρτίζεται από το ΙΕΛ μέσα σ’ ένα 
χρόνο από την έναρξη λειτουργίας αυτού και υποβάλλεται για έγκριση 
στον Υπουργό Βιομηχανίας Ενέργειας και Τεχνολογίας, ρυθμίζονται τα 
θέματα αρμοδιοτήτων και καθηκόντων του κάθε φύσης προσωπικού, 
λειτουργίας των εγκαταστάσεων του ινστιτούτου, λειτουργίας των συλ¬ 
λογικών οργάνων ως και κάθε λεπτομέρεια που είναι αναγκαία για την 
εύρυθμη και αποδοτική λειτουργία του Ινστιτούτου κατ’ εφαρμογή των 
εξουσιοδοτικών διατάξεων του άρθρου 25 παρ. 2 του Ν. 1514/85. 

Άρθρο 11 
Πόροι - Απαλλαγές 

1. Οι πόροι του ΙΕΛ προέρχονται από: 

α) Κρατικές επιχορηγήσεις από τον τακτικό προϋπολογισμό του 
ΥΒΕΤ για την κάλυψη των εξόδων της λειτουργίας του. 

β) Επιχορηγήσεις από το πρόγραμμα των δημοσίων επενδύσεων του 
ΥΒΕΤ για την εκτέλεση ερευνητικών προγραμμάτων. 

γ) Εισπράξεις από την εκμετάλλευση της περιουσίας του, στις οποίες 
περιλαμβάνονται και οι εισπράξεις από εκδόσεις, καθώς και από την πα¬ 
ραχώρηση της χρήσης εξοπλισμού. 

δ) Έσοδα από την εκτέλεση ερευνητικών έργων για λογαριασμό τρί¬ 
των (δημοσίων υπηρεσιών, διεθνών και μη οργανισμών, νπδδ, νπιδ, ιδι¬ 
ωτών κ.λπ.) την παροχή εξειδικευμένων υπηρεσιών, καθώς και τυχόν 
συμμετοχή στις επιχειρήσεις του άρθρου 3 παρ. 5 του Ν. 1514/85. 

ε) Έσοδα από διπλώματα ευρεσιτεχνίας. 

στ) Δωρεές και άλλες παροχές τρίτων. 

2. Τα έσοδα του Ινστιτούτου από οποιαδήποτε πηγή και αν προέρχο¬ 
νται, κατατίθενται σε ιδιαίτερο λογαριασμό τραπέζης. Η ανάληψη, διά¬ 
θεση ή πραγματοποίηση οποιασδήποτε δαπάνης από το λογαριασμό αυ¬ 
τόν γίνεται με ειδική εντολή του διευθυντή του Ινστιτούτου, ή του νόμιμα 
εξουσιοδοτημένου από αυτόν. 

Το ΙΕΛ απαλλάσσεται από την καταβολή δασμών, φόρων και τελών 
οποιασδήποτε φύσης για τα εισαγόμενα από αυτό ερευνητικά όργανα, 
εξαρτήματα ή άλλα υλικά εξοπλισμού που είναι αναγκαία για την εκ¬ 
πλήρωση του προορισμού του, κατ’ εφαρμογή της παρ. 4 του άρθρου 23 
του Ν. 1514/85. 

Άρθρο 12 

Τελικές διατάξεις - Διάλυση 

1. Για την αντιμετώπιση των άμεσων και επιτακτικών οργανωτικών 
και λειτουργικών αναγκών, κατά το στάδιο της πρώτης λειτουργίας του 
ΙΕΛ, διορίζεται με απόφαση του Υπουργού Βιομηχανίας Ενέργειας και 
Τεχνολογίας προσωρινός διευθυντής του Ινστιτούτου. Ο προσωρινός 
διευθυντής ασκεί όλες τις αρμοδιότητες που προβλέπονται στο άρθρο 5 
του παρόντος, μέχρι του χρόνου διορισμού του τακτικού διευθυντή του 
ΙΕΛ. 

2. Σε περίπτωση διάλυσης του Ινστιτούτου τα περιουσιακά στοιχεία 
του περιέρχονται στο Υπουργείο Βιομηχανίας Ενέργειας και Τεχνολο¬ 
γίας. Η τυχόν αναγκαία εκκαθάριση ενεργείται από το ίδιο Υπουργείο ή 
τον αντίστοιχο φορέα. 

Στον Υπουργό Βιομηχανίας Ενέργειας και Τεχνολογίας αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 17 Ιουνίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΣΤ. ΔΗΜΑΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από β.ΟΟ' έως 13.30’ 


Διεύθυνση 

Καποδιστρίου 34 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤΘΒ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 

Η ετήσια συνδρομή είναι: 


α) Για το Τεύχος Α' 

Δρχ. 

10.000 

β) 

» 

» 

» 

Β 

» 

19.000 

Υ) 

» 

» 

» 

Γ 

» 

6.000 

δ) 

» 

» 

» 

Δ' 

» 

18.000 

ε) 

» 

» 

» 

Αναπτυξιακών Πράξεων 

-» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. &Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 

Ποσοστό. 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 










